قرآن میں کائناتی اعجاز

قرآن میں کائناتی اعجاز سے مراد وہ کونی (کائناتی) حقائق ہیں جن کا ذکر قرآنِ مجید میں اس وقت کیا گیا جب وہ سائنسی طور پر دریافت نہیں ہوئے تھے۔
مثالیں
 1) آسمانوں اور زمین کا جدا ہونا 
﴿أَوَلَمْ يَرَ الَّذِينَ كَفَرُوا أَنَّ السَّمَاوَاتِ وَالْأَرْضَ كَانَتَا رَتْقًا فَفَتَقْنَاهُمَا...﴾ (الأنبیاء: 30)
اس آیت میں بیان کیا گیا ہے کہ آسمان اور زمین پہلے باہم جڑے ہوئے تھے، پھر ہم نے انھیں جدا کر دیا۔ سائنسی نظریے کے مطابق کائنات کا آغاز ایک نہایت کثیف اور انتہائی گرم ابتدائی نقطے (ابتدائی زرّہ) سے ہوا، جسے بعد میں “بگ بینگ” کہا گیا۔
 2) سورج کی حرکت 
﴿وَالشَّمْسُ تَجْرِي لِمُسْتَقَرٍّ لَهَا ذَلِكَ تَقْدِيرُ الْعَزِيزِ الْعَلِيمِ﴾ (یس: 38)
گذشتہ صدی میں بعض سائنس دانوں کا خیال تھا کہ سورج ساکن ہے اور کائنات کا مرکز ہے، جبکہ باقی اجرام اس کے گرد گھومتے ہیں۔ مگر جدید تحقیق سے معلوم ہوا کہ سورج خود بھی حرکت کر رہا ہے اور اپنے مدار میں سفر کر رہا ہے۔الاعجاز العلمي في القرآن 1 {وَالشَّمْسُ تَجْرِي لِمُسْتَقَرٍّ لَّهَـا} - ملفات متنوعة | طريق الإسلام 

 3) کائنات کا پھیلاؤ 
﴿وَالسَّمَاءَ بَنَيْنَاهَا بِأَيْدٍ وَإِنَّا لَمُوسِعُونَ﴾ (الذاریات: 47)
جدید پیمائشوں سے معلوم ہوا ہے کہ کائنات مسلسل پھیل رہی ہے، بلکہ اس کے پھیلاؤ کی رفتار میں اضافہ ہو رہا ہے۔ سائنس دان اس اضافے کو “تاریک مادّہ” اور “تاریک توانائی” جیسے نظریات سے
جوڑتے ہیں۔ موجودہ دور میں لامبدا-سی ڈی ایم ماڈل کو کائنات کی توسیع کی وضاحت کے لیے استعمال کیا جاتا ہے، جس کے مطابق مستقبل میں کائنات کا پھیلاؤ مزید تیز ہو سکتا ہے۔
 ہوائیں، بارآوری اور بارش 
﴿وَأَرْسَلْنَا الرِّيَاحَ لَوَاقِحَ فَأَنْزَلْنَا مِنَ السَّمَاءِ مَاءً...﴾ (الحجر: 22)
اس آیت میں ہواؤں کو “لواقح” (بارآور بنانے والی) کہا گیا ہے۔ سائنسی اعتبار سے:
ہوائیں پودوں میں گردہ افشانی (Pollination) کا عمل انجام دیتی ہیں، یعنی نر حصوں سے جرگ (pollen) کو مادہ حصوں تک پہنچاتی ہیں، جس سے بارآوری اور پھل بننے کا عمل مکمل ہوتا ہے۔
ہوائیں فضا میں نمی پھیلاتی اور بادلوں کی تشکیل میں مدد دیتی ہیں۔موقع جامعة الإيمان 

مختلف ذرات (condensation nuclei) پانی کے بخارات کو گاڑھا ہونے میں مدد دیتے ہیں۔
بادلوں میں پانی کے قطرے جمع ہو کر وزنی ہو جاتے ہیں اور پھر بارش کی صورت میں زمین پر برستے ہیں۔ اس طرح آیت میں ہواؤں کے نباتاتی اور موسمیاتی کردار کی طرف اشارہ سمجھا جاتا ہے۔
 زمین کی گردش 
﴿وَتَرَى الْجِبَالَ تَحْسَبُهَا جَامِدَةً وَهِيَ تَمُرُّ مَرَّ السَّحَابِ...﴾ (النمل: 88)
اس آیت میں پہاڑوں کے بارے میں فرمایا گیا کہ وہ بظاہر ساکن نظر آتے ہیں مگر بادلوں کی طرح چل رہے ہیں۔ بعض اہلِ علم اس سے زمین کی اپنے محور پر گردش مراد لیتے ہیں، کیونکہ پہاڑ زمین کا حصہ ہونے کے باعث اس کی حرکت کے ساتھ حرکت کرتے ہیں، جبکہ انسان کو وہ ساکن دکھائی دیتے ہیں۔

تاہم اس آیت کی تفسیر میں اختلاف پایا جاتا ہے۔ معروف عالم محمد بن صالح عثيمين کے نزدیک یہ آیت دنیا کی موجودہ حالت کی بجائے قیامت کے دن کے حالات بیان کرتی ہے، جب پہاڑ اپنی جگہ سے ہٹائے جائیں گے۔
یوں اس آیت کی تفسیر کے حوالے سے مختلف آراء موجود ہیں۔

 حوالہ جات 

 کتابیات 
 موسوعة الإعجاز العلمي في القرآن والسنة
 موقع الهيئة العلمية للإعجاز العلمي في القرآن والسنة

زمرہ:اسلام اور سائنس
زمرہ:کونیات
زمرہ:اسلامی معجزات